Geen einde in sig met verlammende poskantoorstaking nie – praag.co.za — 20 jaar jonk!
Geen einde in sig met verlammende poskantoorstaking nie
Daar is geen einde in sig met die poskantoorstaking wat Suid-Afrika lamlê nie.
Die staking is nou reeds in sy vyfde week met alle poskantoor-werksaamhede wat heeltemal tot stilstand gekom het ná 'n vakbond verdere dreigemente gemaak het.
Volgens die South African Postal Allied Workers Union (SAPAWU) het SA Poskantoor (Sapo) nog nie daadwerlike pogings aangewend om 'n skikking te bereik nie.
SAPAWU sê onder meer dat salarisverhogings en vaste aanstelling van nie-permanente werkers maar twee van talle eise is wat aangespreek moet word alvorens die vakbond bereid sal wees tot 'n skikking.
Alhoewel SAPAWU erken dat die poskantoor nie sy werkers betyds kan betaal nie, en dat die maatskappy weens'n nypende geldtekort asook die staking sy deur kan sluit, is die vakbond steeds nie bereid om vir 'n verhoging van 8% te skik nie.
Die staking dreig om eersdaags 'n krisispunt te bereik deurdat die onbesonne arbeidsoptrede die instansie net verder knou.
Dit lyk egter asof die regering nie erns het met die staking en die deurtastende gevolge wat dit sal inhou nie.
Skrywer praagGepubliseer op 16 Oktober 2014 16 Oktober 2014 Kategorieë UncategorizedSleutelwoord krisis, Poskantoor, SA Poskantoor (Sapo), salarisverhogings, South African Postal Allied Workers Union (SAPAWU), staking, vakbond